CELEX: 32011R0112
Language: hu
Date: 2011-02-07 00:00:00
Title: A Bizottság 112/2011/EU rendelete ( 2011. február 7. ) egyes áruk Kombinált Nómenklatúra szerinti besorolásáról

9.2.2011   
            
            
               HU
            
            
               Az Európai Unió Hivatalos Lapja
            
            
               L 34/35
            
         A BIZOTTSÁG 112/2011/EU RENDELETE
   (2011. február 7.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. február 7-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Orvosi kezelés alatt álló betegek légzésének és altatási gázainak megfigyelésére tervezett, körülbelül 8,5 × 30 × 23 cm méretű modul (ún. „gázelemző modul”).
                  Kizárólag betegmegfigyelő rendszerrel összekötve és az által vezérelve működik.
                  A modul spektroszkópiás módszerrel elemzi a beteg által ki-és belélegzett gázt, többek között annak szén-dioxid-, dinitrogén-oxid-, halotán- és izoflurán- tartalmát.
                  A betegmegfigyelő rendszer feldolgozza és előre meghatározott jellemzőkkel összehasonlítja a modul által mért adatokat. Az eredmények megjelennek a kijelzőn. Ha a mért adatok nem felelnek meg a beállított jellemzőknek, a készülék riaszt.
               
               
                  9018 19 10
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a Kombinált Nómenklatúra 90. árucsoportjához tartozó megjegyzések 2. b) pontja, valamint a 9018, a 9018 19 és a 9018 19 10 KN-kód szövegezése határozza meg.
                  A modul nem tekinthető a 9027 vámtarifaszám szerinti, fizikai vagy vegyi analízisre szolgáló önálló készüléknek vagy műszernek, mivel a modul szabályozási funkciói és az elemzés eredményének kijelzése a betegmegfigyelő rendszerben történik. Következésképpen az áru nem sorolható a 9027 vtsz. alá.
                  A modul nem tekinthető a 9018 20 00 KN-kód alatti, ultraibolya vagy infravörös sugárral működő készüléknek. Következésképpen az áru nem sorolható a 9018 20 00 KN-kód alá. Mivel a modul nem szolgál altatásra, nem tekinthető a 9018 90 60 KN-kód alatti altatási eszköznek vagy műszernek. Következésképpen az áru nem sorolható a 9018 90 60 KN-kód alá.
                  Mivel a modul kizárólag két vagy több fiziológiai jellemzőt egyidejűleg mérő elektrodiagnosztikai készülékkel együtt használatos, azt a 90. árucsoporthoz tartozó megjegyzések 2. b) pontja alkalmazásával a 9018 19 10 KN-kód alá kell besorolni.